Diari Oficial de la Generalitat Valenciana


Sumari del DOGV 5755, del 05-05-2008 (2008/5496)

Informació pública de l'alternativa tècnica de Programa d'Actuació Integrada de la Unitat d'Execució en Sòl Urbà Residencial Prolongació del Carrer de Santa Maria Rosa Molas del Pla General d'Ordenació Urbana de Vinaròs.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5496


Data del document
:   28-04-2008

Organisme emissor
:   Monterde y Antonio, SL

Tipus de document
:   Informació Pública

Descriptors 

:   * Vinaròs
    * pla d'urbanisme
    * empresa privada

Informació pública de l'alternativa tècnica de Programa d'Actuació Integrada de la Unitat d'Execució en Sòl Urbà Residencial Prolongació del Carrer de Santa Maria Rosa Molas del Pla General d'Ordenació Urbana de Vinaròs. [2008/5496]  
La companyia mercantil Monterde i Antonio, SL, amb el codi d'identificació fiscal Y30875364 i domiciliada a la carretera N-232, km 4,4, finca de la Parreta (Vinaròs), han protocol·litzat l'alternativa tècnica del Programa d'Actuació Integrada de la Unitat d'Execució en Sòl Urbà Residencial Prolongació del Carrer Santa Maria Rosa Molas del Pla General d'Ordenació Urbana de Vinaròs a la Notaria de Manzanares Echeguren i Jesús M.ª Gallardo, amb domicili a Vinaròs (12705), passatge del Doctor Santos, 12. Així mateix, s'ha dipositat un exemplar de la documentació a l'Ajuntament de Vinaròs, situat a la plaça Parroquial, 12, per a consultar-lo en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: pla de reforma interior, projecte d'urbanització i estudi d'integració paisatgística.  
La unitat d'execució objecte de programació està composta per l'àmbit delimitat en el pla de reforma interior, que té una superfície de 4.677,80 m.²s, i limita, al nord, amb el vial perpendicular a Santa Maria Rosa Molas i la CN-340; al sud, amb parcel·les que tenen la façana a Santa Maria Rosa Molas i la N-340; a l'est, amb el vial del sector en sòl urbanitzable residencial SUR-15; i, a l'oest, connecta amb la futura via de servei de la N-340.  
Les bases generals per a l'adjudicació de programes d'actuació integrada es van publicar en el Butlletí Oficial de la Província de Castelló número 6538, de 28 d'octubre de 2006.  
Les bases particulars que regulen el concurs per a la selecció d'agent urbanitzador per gestió indirecta de la unitat d'execució en sòl urbà residencial prolongació del carrer de Santa Maria Rosa Molas, han estat aprovades per l'Acord Plenari de data 12 de setembre de 2006, i publicades en el Diari Oficial de la Comunitat Valenciana número 5.717, de data 5 de març de 2008. En data 8 de febrer de 2008, es remet l'anunci del concurs al Diari Oficial de la Unió Europea (DOUE), en compliment del que disposa l'article 132.2 de la Llei 16/2005, de 30 de desembre, de la Generalitat, Urbanística Valenciana.  
El present anunci es publica en el Diari Oficial de la Comunitat Valenciana i en un diari no oficial d'àmplia difusió a la localitat, amb la remissió prèvia d'un avís als titulars cadastrals afectats.  
De conformitat amb l'article 134 de la Llei 16/2005, Urbanística Valenciana, se sotmet a informació pública aquesta alternativa tècnica, pel termini d'un mes, comptador des de la data de publicació del present anunci en el Diari Oficial de la Comunitat Valenciana, amb la protocol·lització prèvia de l'alternativa. Les persones interessades podran comparéixer en l'esmentada notaria, de dilluns a divendres, en horari de 10.00 a 14.00 hores, per a obtindre, a càrrec seu, una còpia de la documentació protocol·litzada, consultar la documentació esmentada o formular-hi les al·legacions que estimen convenients. Igualment, durant el termini esmentat, els interessats es podran personar a l'Ajuntament de Vinaròs en horari administratiu per a consultar l'expedient i/o efectuar-hi al·legacions.  
De conformitat amb l'article 562 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística Valenciana, qualsevol persona podrà consultar l'alternativa tècnica a Castelló de la Plana, carrer de Sant Vicent, número 4, 4t pis. El tècnic encarregat és Gonzalo Valls (tel. 122 523 369).  
L'Ajuntament, segons el previst en l'article 137.2 de la Llei 16/2005, Urbanística Valenciana, disposarà del termini de dos mesos, comptadors des de l'endemà de l'obertura de les proposicions juridicoeconòmiques, tret de la suspensió del termini per les causes legalment establides, per a acordar l'adjudicació del programa d'actuació integrada o declarar desert el concurs.  
Es fa constar, a més, que s'han practicat les notificacions als titulars cadastrals, si bé aquest edicte valdrà per a notificar a aquells titulars cadastrals o propietaris afectats que poguessen resultar desconeguts o que les dades que figuren al Cadastre resulten errònies d'acord amb el que disposa l'article 59 de la Llei 30/1992.  
Vinaròs, 28 abril 2008.- L'administrador únic de Monterde y Antonio, SL: José Monterde Gual.